
	  Parlamentul României   

 Camera Deputaţilor


COMISIA PENTRU ADMINISTRAŢIE PUBLICĂ,



amenajarea teritoriului Şi echilibru 

          

 

      
 ecologic 
               
       Nr.26/79/10.03.2005







Către





BIROUL PERMANENT AL





CAMEREI DEPUTATILOR



Vă înaintăm, alăturat, Raportul asupra propunerii legislative  privind înfiinţarea comunei Valea Teilor prin reorganizarea comunei Izvoarele, judeţul Tulcea, trimisă comisiei noastre cu adresa nr.Pl. X43 din 3 martie 2005, în vederea dezbaterii şi avizării în fond.



Camera Deputaţilor este prima Cameră sesizată.


La întocmirea raportului comisia a avut în vedere şi avizul Consiliului Legislativ cu nr.128 din 21 februarie 2005. 



Comisia a examinat propunerea legislativă sus-menţionată în şedinţa din 8 martie 2005 şi a hotărât cu unanimitate de voturi susţinerea acesteia şi întocmirea unui raport favorabil. 



Prin obiectul de reglementare şi conţinutul său, propunerea legislativă  se încadrează în categoria legilor organice potrivit prevederilor art.73 alin.(3), lit. o) din Constituţia României, republicată în Monitorul Oficial al României, Partea I, nr. 767 din 31 octombrie 2003.

PRESEDINTE,

DAN ŞTEFAN MOTREANU

 Nr. 26/79/10.03.2005
RAPORT 

asupra propunerii legislative privind înfiinţarea comunei Valea Teilor prin reorganizarea comunei Izvoarele,

judeţul Tulcea.


Cu adresa nr. P.l.x43 din 3 martie 2005, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii în procedură obişnuită, avizării în fond şi întocmirii raportului asupra propunerii legislative privind înfiinţarea comunei Valea Teilor prin reorganizarea comunei Izvoarele,  judeţul Tulcea.

La întocmirea raportului comisia a avut în vedere şi avizul favorabil al Consiliului Legislativ cu nr. 128 din 21 februarie 2005. 


Propunerea legislativă are ca obiect de reglementare înfiinţarea comunei Valea Teilor, prin reorganizarea comunei Izvoarele din judeţul Tulcea. 


Localitatea Valea Teilor, propusă a deveni comună, a avut acest statut până în anul 1968, când prin Legea nr. 2 din 16 februarie 1968 a fost trecută ca sat component al comunei Izvoarele.


Prin înfiinţarea comunei Valea Teilor se reduce cu 12 km. distanţa între Valea Teilor şi actuala reşedinţă a comunei Izvoarele, înlesnindu-se în acest fel soluţionarea diferitelor probleme ale cetăţenilor, precum şi se asigură o relaţie mai strânsă între autorităţile  publice locale şi cetăţeni.


Viitoarea comună Valea Teilor are o populaţie de 1601 locuitori, ocupaţia de bază a acestora fiind agricultura, dispune de o bază de recepţionare a cerealelor, secţie de vinificaţie şi îmbuteliere care prelucrează şi valorifică producţia de struguri nobili, brutărie, sediu pentru primărie, dispensar uman, şcoală cu clasele I-VIII, grădiniţă, oficiu poştal, oficiu telefonic, post de poliţie, staţie de transport auto. 



Comuna Izvoarele, după reorganizare, rămâne cu o populaţie de 2287 locuitori şi dotările existente: primărie, şcoală cu clasele I-VIII, grădiniţă, dispensar uman, farmacie, dispensar veterinar, cămin cultural, bibliotecă comunală, post de poliţie, agenţie C.E.C., staţie de transport auto.  


La referendumul organizat şi desfăşurat cu respectarea prevederilor Legii nr.3/2000 la data de 3 octombrie 2004, din totalul  de 3188 de persoane înscrise pe listele electorale s-au prezentat 2047 de persoane, iar din cele 2032 de voturi valabil exprimate, un număr de 2012 au fost în favoarea înfiinţării comunei Valea Teilor.
Din documentaţia care însoţeşte propunerea legislativă rezultă că sunt îndeplinite şi prevederile înscrise în anexa nr. IV din Legea nr.351/2001, referitoare la elementele şi nivelul de dotare al localităţilor rurale, precum şi condiţiile înscrise la pct.4.0. care trebuie respectate atât de comuna Valea Teilor care se înfiinţează, cât şi de comuna Izvoarele rămasă după reorganizare.


Având în vedere că sunt îndeplinite criteriile stabilite de lege pentru înfiinţarea de noi comune, comisia propune adoptarea propunerii legislative.  

Prin obiectul de reglementare şi conţinutul său, propunerea legislativă se încadrează în categoria legilor organice, potrivit prevederilor art.73 alin.(3), lit. o) din Constituţia României, republicată în Monitorul Oficial al României, Partea I, nr.767 din 31 octombrie 2003. 

La dezbaterea propunerii legislative a participat ca invitat, în conformitate cu prevederile art. 51 şi 52 din Regulamentul Camerei Deputaţilor, domnul Mircea Alexandru, Secretar de Stat în Ministerul Administraţiei şi Internelor.

La lucrările comisiei din data de 8 martie 2005 au fost prezenţi 26 de deputaţi din totalul de 26 de membri ai Comisiei pentru administraţie publică, amenajarea teritoriului şi echilibru ecologic. 
Raportul comisiei a fost adoptat cu unanimitate de voturi.

Potrivit art.75 din Constituţia României, republicată şi art.86 din Regulamentul Camerei Deputaţilor, Camera Deputaţilor este prima Cameră sesizată, iar Senatul este Cameră decizională. 
În urma dezbaterii, comisia propune admiterea cu modificări a propunerii legislative:
I. Amendamente admise.

Comisia propune adoptarea propunerii legislative cu următoarele modificări:

	Nr. crt.
	Text iniţial
	Text propus de Comisie

(autorul amendamentului)
	Motivarea amendamentelor propuse

	  0
	1
	2
	3

	1.
	Lege

privind înfiinţarea comunei Valea Teilor prin reorganizarea comunei Izvoarele, judeţul Tulcea.
	LEGE

pentru înfiinţarea comunei Valea Teilor prin reorganizarea comunei Izvoarele, judeţul Tulcea.


(propunerea comisiei)
	Pentru uniformitate în redactare cu celelalte acte normative cu obiect de reglementare similar.

	2.
	
 Art.1. - (1) Se înfiinţează comuna Valea Teilor, judeţul Tulcea, având în componenţă satul Valea Teilor, prin reorganizarea comunei Izvoarele.


(2) Reşedinţa comunei Valea Teilor se stabileşte în satul Valea Teilor.
	- nemodificat

- nemodificat


	

	3.
	
Art.2. - (1) În urma reorganizării prevăzute la art.1 comuna Izvoarele are în componenţă satele Izvoarele, Alba şi Iulia.


 (2) Reşedinţa comunei Izvoarele rămâne în satul Izvoarele.

	
- nemodificat

- nemodificat


	

	  4.
	
Art.3. - (1) Până la constituirea, potrivit legii, a autorităţilor administraţiei publice locale în comuna Valea Teilor, rezolvarea problemelor curente se asigura de doi delegaţi, numiţi prin ordin al prefectului, cu atribuţii de primar şi viceprimar, precum şi de un secretar numit de prefect în condiţiile legii, care vor reprezenta autorităţile locale.

 (2) Salarizarea persoanelor prevăzute la alin.(1) se va face, potrivit reglementărilor legale în vigoare, din bugetul comunei Valea Teilor.


	
- nemodificat

(2) Salarizarea persoanelor prevăzute la alin.(1) se face, potrivit reglementărilor legale în vigoare, din bugetul comunei Valea Teilor.

           (propunerea comisiei)
	Pentru un plus de rigoare normativă şi respectarea normelor de tehnică legislativă.



	5.
	
Art.4. - (1) Consiliul Judeţean Tulcea şi delegaţii împuterniciţi conform prevederilor art. 3 alin.(1), împreună cu Direcţia Generală a Finanţelor Publice a judeţului Tulcea şi Consiliul Local al Comunei Izvoarele, repartizează veniturile şi cheltuielile actualului buget al comunei Izvoarele, între comunele prevăzute la art.1 şi 2.


 (2) Veniturile şi cheltuielile care, în condiţiile legii, revin de drept comunei Valea Teilor se administrează şi se gestionează prin autorităţile administraţiei publice locale ale acestei noi comune, iar echilibrarea bugetului local se realizează  pe seama sumelor defalcate din impozitul pe venit pentru echilibrarea bugetelor locale, în limita prevederilor aprobate în anul 2004, pe ansamblul judeţului Tulcea.


 (3) Bugetul comunei Valea Teilor se elaborează de către delegaţii prevăzuţi la art. 3 alin.(1), cu avizul Direcţiei Generale a Finanţelor publice a judeţului tulcea.


(4) Operaţiunile de predare-primire se fac pe bază de protocol încheiat între actualul primar al comunei Izvoarele şi delegatul desemnat prin ordin al prefectului, cu atribuţii de primar al comunei Valea Teilor.


	
Art. 4. – (1) Consiliul Judeţean Tulcea şi delegaţii împuterniciţi conform prevederilor art. 3 alin.(1), împreună cu Direcţia Generală a Finanţelor Publice a judeţului Tulcea şi Consiliul Local al Comunei Izvoarele, repartizează veniturile şi cheltuielile bugetului pe anul 2005 al comunei Izvoarele între comunele prevăzute la art.1 şi 2.

(propunerea comisiei)


(2) Veniturile şi cheltuielile care, în condiţiile legii, revin de drept comunei Valea Teilor, se administrează şi se gestionează prin autorităţile administraţiei publice locale ale acestei noi comune, iar echilibrarea bugetului local se realizează  pe seama sumelor defalcate din impozitul pe venit pentru echilibrarea bugetelor locale în limita prevederilor aprobate pentru anul 2005, pe ansamblul judeţului tulcea.

(propunerea comisiei)


(3) Bugetul comunei Valea Teilor pe anul 2005 se elaborează de către delegaţii  prevăzuţi la art.3 alin.(1), cu avizul Direcţiei Generale a Finanţelor Publice a judeţului tulcea.

(propunerea comisiei)


(4) Operaţiunile de predare-preluare se fac pe bază de protocol încheiat între primarul comunei Izvoarele şi delegatul desemnat prin ordin al prefectului, cu atribuţii de primar al comunei Valea Teilor.

           (propunerea comisiei)
	Modificare necesară având în vedere că bugetul comunei care se înfiinţează va fi elaborat pentru anul 2005.

Reformulare efectuată pentru o redactare corectă a textului alin.(2). 

Pentru un plus de rigoare normativă şi corelare cu textele existente în celelalte acte normative cu obiect de reglementare similar

Reformulare efectuată pentru o redactare corectă a textului alin.(4). 



	6.
	
Art. 5 – Până la noile alegeri locale autorităţile administraţiei publice locale din comuna Izvoarele funcţionează în componenţa avută la data intrării în vigoare a prezentei legi.
	
 - nemodificat
	

	7. 
	
Art. 6 – Anexa la Legea nr. 2/1968 privind organizarea administrativă a teritoriului României, republicată în Monitorul Oficial, Partea I, nr. 54-55 din 27 iulie 1981, cu modificările ulterioare, se modifică în mod corespunzător.


	
- nemodificat
	



Comisia a propus aprobarea propunerii legislative cu unanimitate de voturi . 

 PREŞEDINTE, 

  SECRETAR,

                                                 DAN ŞTEFAN MOTREANU

                                                              VASILE FILIP SOPORAN
Consilier – arh. Victor Cristea

Redactat – Roxana Feraru

